CELEX: 
Language: sl
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih glede določenih izjem za svinec in svinčeve spojine v sestavnih delih

EVROPSKA
                              KOMISIJA

                                                       Bruselj, 17.12.2019
                                                       C(2019) 9121 final

                      DELEGIRANA DIREKTIVA KOMISIJE (EU) .../…

                                         z dne 17.12.2019

        o spremembi Priloge II k Direktivi 2000/53/ES Evropskega parlamenta in Sveta o
     izrabljenih vozilih glede določenih izjem za svinec in svinčeve spojine v sestavnih delih

                                     (Besedilo velja za EGP)

SL                                                                                               SL
 ---pagebreak---                                OBRAZLOŽITVENI MEMORANDUM

     OZADJE DELEGIRANEGA AKTA
     Ta delegirana direktiva Komisije za namene prilagoditve tehničnemu in znanstvenemu
     napredku spreminja Prilogo II k Direktivi 2000/53/ES Evropskega parlamenta in Sveta o
     izrabljenih vozilih1 glede štirih izjem za posebne uporabe svinca. Osnutek delegiranega akta
     je rezultat postopka v skladu z direktivo o izrabljenih vozilih v zvezi s spremembo Priloge II
     glede na tehnični in znanstveni napredek, v skladu s postopkom iz člena 4(2)(b) direktive o
     izrabljenih vozilih in členom 1(1) Direktive (EU) 2018/849 o spremembi direktiv 2000/53/ES
     o izrabljenih vozilih, 2006/66/ES o baterijah in akumulatorjih ter odpadnih baterijah in
     akumulatorjih ter 2012/19/EU o električni in elektronski opremi2.
     Direktiva o izrabljenih vozilih omejuje uporabo določenih nevarnih snovi v materialih in
     sestavnih delih za vozila, dana v promet po 1. juliju 2003, kot je določeno v členu 4(2)(a)
     Direktive. Trenutno vozila in deli za vozila, ki se dajo v promet v Uniji, ne smejo vsebovati
     svinca, živega srebra, kadmija in šestvalentnega kroma3.
     V Prilogi II k direktivi o izrabljenih vozilih so našteti materiali in sestavni deli za vozila za
     posebne uporabe, ki so izvzeti iz omejitve uporabe snovi iz člena 4(2).
     Člen 4(2)(b) določa, da se Priloga II redno spreminja glede na tehnični in znanstveni
     napredek. Poleg tega člen 1 Direktive (EU) 2018/849, ki spreminja člen 4(2)(b) direktive o
     izrabljenih vozilih, določa, da se taka sprememba Priloge II izvede z delegiranimi akti.

     POSVETOVANJA PRED SPREJETJEM AKTA
     Trenutne izjeme 8(e), 8(f)(b), 8(g) in 8(j) v Prilogi II dovoljujejo uporabo svinca v spajkah.
     Priloga II k direktivi o izrabljenih vozilih4 določa, da se izjeme 8(e), 8(f)(b) in 8(g) pregledajo
     leta 2019, izjema 8(j) pa je bila ponovno ocenjena glede na najnovejše informacije o tehničnih
     težavah na tem področju.
     Da bi Komisija lahko ocenila te izjeme, je začela študijo za izvedbo zahtevane tehnične in
     znanstvene ocene5, vključno z osemtedenskim spletnim odprtim posvetovanjem z
     zainteresiranimi stranmi.
     Za izjemo 8(e) je bil ocenjen napredek, dosežen na ravni sestavnih delov in materialov od
     zadnjega pregleda v letih 2015/2016 (7. sprememba Priloge II), zlasti, ali je nadomestitev ali
     odstranitev svinca še vedno tehnično in znanstveno neizvedljiva za pritrditev majhnih čipov.
     Poleg tega je bilo za razpoložljive rešitve brez svinca preučeno, ali in v kakšni meri bi bile
     lahko ustrezne za avtomobilske uporabe oz. ali so zanje že ustrezne. Razpoložljive
     informacije zainteresiranih strani kažejo, da je uporaba svinca še vedno neizogibna. Pregled
     je predlagan leta 2024.
     Za izjemo 8(f)(b) je ocena pokazala, da so skladni sistemi nožičnih konektorjev brez svinca
     (CoPICS) vse bolj na voljo. Ker pa je potrebnega nekaj dodatnega časa, da bi avtomobilska
     industrija lahko nosila odgovornost za varnost svojih izdelkov, bo izjema prenehala do 31.
     decembra 2023.

     1
            UL L 269, 21.10.2000, str. 34.
     2
            UL L 150, 14.6.2018, str. 93.
     3
         Glej člen 4(2) direktive o izrabljenih vozilih.
     4
            Direktiva Komisije (EU) 2017/2096 o spremembi Priloge II k Direktivi 2000/53/ES Evropskega
            parlamenta in Sveta o izrabljenih vozilih, UL L 299, 16.11.2017, str. 24.
     5
            http://ec.europa.eu/environment/waste/elv/events_en.htm.

SL                                                   1                                                     SL
 ---pagebreak---      Izjema 8(g) je relevantna za vse modele avtomobilov, ki se snujejo, proizvajajo in so trenutno
     v prometu. Nekateri primeri uporab v vozilih so sistem elektronskega nadzora stabilnosti,
     napredni sistemi za zaviranje v sili, vzdrževanje razdalje, sistem opozarjanja pred
     zapuščanjem voznega pasu, čelni projekcijski sistemi, zaščita pešcev, vozila s pogonom na
     vodik in hibridni avtomobili, avtoradii za avtomobile, sistemi za vizualizacijo, navigacijski
     sistemi. V poročilu je bilo ocenjeno tudi, ali se lahko za izjemo 8(g) sprejme novo besedilo
     izjeme 15(a) iz Priloge III k Direktivi 2011/65/EU o omejevanju uporabe nekaterih nevarnih
     snovi v električni in elektronski opremi6 (direktiva RoHS). Vendar je potrebno prehodno
     obdobje za prilagoditev nosilca v integriranih paketih mikroelektronskih stikalnih vezij
     (FCOL). Posledično se od 1. oktobra 2022 uvaja novo besedilo, ki dovoljuje izjemo z ožjim
     področjem uporabe v skladu z besedilom izjeme 15 iz Priloge III k direktivi RoHS. Do takrat
     obstoječa izjema ostaja veljavna. Pregled je predlagan leta 2024.
     Za izjemo 8(j) obstajajo rešitve brez svinca. Čeprav ni mogoče izključiti, da bi se svinec lahko
     nadomestil, so rezultati preskušanja za nekatere uporabe še vedno nezadovoljivi. Posledično
     bo v skladu s politikami in pravnim redom EU obstoječa izjema 8(j) prenehala veljati 31.
     decembra 2019, nova izjema 8(k) z ožjim področjem uporabe pa se bo uporabljala do 31.
     decembra 2023.
     Končno poročilo, ki vsebuje oceno izjem, je bilo objavljeno7.
     Komisija se je na srečanju stroke 8. marca 2019 posvetovala s strokovno skupino držav članic
     za delegirane akte na podlagi direktive o izrabljenih vozilih. Razpravljalo se je o izzivih
     vrednotenja, zlasti za izjemo 8(j), in zbrana so bila stališča držav članic. Komisija se je 3.
     septembra 2019 znova posvetovala s strokovno skupino držav članic za delegirane akte na
     podlagi direktive o izrabljenih vozilih in zbrana so bila njihova stališča.
     Svet in Evropski parlament sta bila o osnutku delegiranega akta uradno obveščena.

     PRAVNI ELEMENTI DELEGIRANEGA AKTA
     Delegirana direktiva dovoljuje izjemo od omejitev uporabe svinca pri posebnih uporabah iz
     člena 4(1), ki se navede na seznamu v Prilogi II k Direktivi 2000/53/ES.
     Instrument je delegirana direktiva, kot je določeno v Direktivi (EU) 2018/ 849 in zlasti ob
     izpolnjevanju ustreznih zahtev iz člena 1(1)(b) navedene direktive.
     Na podlagi zbranih informacij Komisija predlaga naslednje:
     za izjemo 8(e) uporaba svinca ostaja neizogibna, zato bo uporaba svinca podaljšana, za leto
     2024 pa je predlagan datum pregleda;
     za izjemo 8(g) uporaba svinca ostaja neizogibna, zato bo uporaba svinca podaljšana. Vendar
     se predlaga ohranitev zdajšnjega besedila do 30. septembra 2022, da se avtomobilski industriji
     omogoči prehod na spremembe področja uporabe in predlaga se nova izjema z ožjim
     področjem uporabe od 1. oktobra 2022 z datumom pregleda leta 2024;
     za izjemo 8(f)(b) se je mogoče izogniti uporabi svinca, zato se predlaga prenehanje izjeme za
     uporabo svinca;
     izjema 8(j) določa izjemo za uporabo svinca v spajkah za spajkanje laminirane površine za
     tipe vozil, odobrene pred 1. januarjem 2020, in rezervne dele za ta vozila. Za izjemo 8(j) se je
     mogoče izogniti uporabi svinca. Vendar pa ni gotovo, da zdaj za nekatere uporabe obstajajo

     6
            UL L 174, 1.7.2011, str. 88.
     7
            https://ec.europa.eu/environment/waste/elv/events_en.htm

SL                                                       2                                              SL
 ---pagebreak---      primerne alternative uporabi svinca. Zato je primerno, da se zoži področje uporabe izjeme in
     omeji trajanje, kot sledi:
     8(k). Spajkanje grelnih naprav s tokom toplote 0,5A ali več za povezano mesto spajkanja na
     posamezne plošče lepljenih plošč, ki niso debelejše od 2,1 mm. Ta izjema ne zajema
     spajkanja na kontakte, vgrajene v intermediat, za tipe vozil, odobrene pred 1. januarjem 2024
     in rezervne dele za ta vozila.

     Skladno z načelom sorazmernosti ta ukrep ne presega okvirov, ki so potrebni za doseganje
     njegovih ciljev.
     Predlog ne vpliva na proračun EU.

SL                                                3                                                  SL
 ---pagebreak---                             DELEGIRANA DIREKTIVA KOMISIJE (EU) .../…

                                                 z dne 17.12.2019

            o spremembi Priloge II k Direktivi 2000/53/ES Evropskega parlamenta in Sveta o
         izrabljenih vozilih glede določenih izjem za svinec in svinčeve spojine v sestavnih delih

                                              (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Direktive 2000/53/ES Evropskega parlamenta in                      Sveta    z   dne
     18. septembra 2000 o izrabljenih vozilih8 in zlasti člena 4(2)(b) Direktive,
     ob upoštevanju naslednjega:
     (1)      V skladu s členom 4(2)(a) Direktive 2000/53/ES morajo države članice prepovedati
              uporabo svinca, živega srebra, kadmija in šestvalentnega kroma v materialih in
              sestavnih delih za vozila, dana v promet po 1. juliju 2003.
     (2)      V Prilogi II k Direktivi 2000/53/ES so našteti materiali in sestavni deli za vozila, ki so
              izvzeti iz prepovedi iz člena 4(2)(a) Direktive. V skladu s Prilogo II je treba izjeme
              8(e), 8(f)(b) in 8(g) pregledati v letu 2019. Izjemo 8(j) je treba ponovno oceniti glede
              na najnovejše informacije o tehničnem in znanstvenem napredku.
     (3)      Ocena izjem 8(e) in 8(g) je glede na navedene informacije privedla do ugotovitve, da
              trenutno ni drugih primernih alternativ uporabi svinca za materiale in sestavne dele, za
              katere veljajo navedene izjeme. Zato bi bilo treba določiti datum novega pregleda
              navedenih izjem. Vendar bi bilo treba izjemo 8(g) natančneje opredeliti z ožjim
              področjem uporabe. Da bi se avtomobilski industriji omogočila prilagoditev na
              navedene spremembe, bi bilo treba ohraniti zdajšnje področje uporabe izjeme 8(g) za
              tipe vozil, ki so bili odobreni pred 1. oktobrom 2022, medtem ko bi se ožje področje
              uporabe navedene izjeme moralo uporabljati za tipe vozil, ki so bili odobreni po
              navedenem datumu.
     (4)      Iz ocene izjeme 8(f)(b) izhaja sklep, da se ne bi smelo podaljšati uporabe svinca, saj
              obstajajo alternative svincu za navedene uporabe.
     (5)      Ocena izjeme 8(j), ki določa izjemo za uporabo svinca v spajkah za spajkanje
              laminiranega stekla, je privedla do ugotovitve, da za nekatere uporabe obstajajo
              alternative uporabi svinca v spajkah za spajkanje laminiranega stekla. Vendar pa
              obstajajo nekatere steklene plošče in uporabe, za katere ni gotovo, da trenutno
              obstajajo primerne alternative uporabi svinca. Zato je primerno določiti novo, bolj
              omejeno izjemo 8(k) za navedene steklene plošče in uporabe.
     (6)      Izjema 8(j) se uporablja samo za tipe vozil, odobrene pred 1. januarjem 2020. Da se
              zagotovi, da bo uporaba svinca še naprej izvzeta za tiste steklene plošče in uporabe, za
              katere ni gotovo, da v danem času obstajajo primerne alternative, je treba, da se nova
              izjema 8(k) začne uporabljati čim prej. Zato bi morala ta direktiva začeti veljati takoj.

     8
             UL L 269, 21.10.2000, str. 34.

SL                                                      4                                                  SL
 ---pagebreak---      (7)    Direktivo 2000/53/ES bi bilo zato treba ustrezno spremeniti –

     SPREJELA NASLEDNJO DIREKTIVO:

                                                 Člen 1
     Priloga II k Direktivi 2000/53/ES se spremeni, kakor je navedeno v Prilogi k tej direktivi.

                                                 Člen 2
     1.       Države članice najpozneje do (xxx en mesec po objavi) sprejmejo in objavijo zakone
              in druge predpise, potrebne za uskladitev s to direktivo. Komisiji nemudoma
              sporočijo besedilo navedenih predpisov.
     Države članice se v sprejetih predpisih sklicujejo na to direktivo ali pa sklic nanjo navedejo
     ob njihovi uradni objavi. Način sklicevanja določijo države članice.
     2.       Države članice Komisiji sporočijo besedila temeljnih predpisov nacionalnega prava,
              ki jih sprejmejo na področju, ki ga ureja ta direktiva.

                                                 Člen 3
     Ta direktiva začne veljati dan po objavi v Uradnem listu Evropske unije.

                                                 Člen 4
     Ta direktiva je naslovljena na države članice.
     V Bruslju, 17.12.2019

                                                  Za Komisijo
                                                  Predsednica
                                                  Ursula VON DER LEYEN

SL                                                    5                                               SL
 ---documentbreak---                               EVROPSKA
                              KOMISIJA

                                                       Bruselj, 17.12.2019
                                                       C(2019) 9121 final

                                                       ANNEX

                                           PRILOGA

                                                k

                                  Delegirani direktivi Komisije

        o spremembi Priloge II k Direktivi 2000/53/ES Evropskega parlamenta in Sveta o
     izrabljenih vozilih glede določenih izjem za svinec in svinčeve spojine v sestavnih delih

SL                                                                                               SL
 ---pagebreak---                                                 PRILOGA
     Priloga II k Direktivi 2000/53/ES se spremeni:
     (1)   vnos 8(e) se nadomesti z naslednjim:

     8(e). Svinec v spajkah z visokimi                               (2)           X
     temperaturami taljenja (npr. v svinčevih
     zlitinah, ki vsebujejo 85 masnih % svinca ali
     več)

     (2)    vnos 8(f)(b) se nadomesti z naslednjim:

     8(f)(b). Svinec, uporabljen v sistemih                tipi vozil, odobreni    X
     prilagojenih nožičnih konektorjev, razen              pred 1. januarjem
     priklopnega dela konektorjev za kabelski              2024, in rezervni
     snop                                                  deli za ta vozila

     (3)    vnos 8(g) se nadomesti z naslednjim:

     8(g)(i). Svinec v spajkah za dokončanje               tipi vozil, odobreni    X
     stabilnih     električnih     povezav      med        pred 1. oktobrom
     poloprevodniškim čipom in nosilcem v                  2022, in rezervni
     integriranih     paketih      mikroelektronskih       deli za ta vozila
     stikalnih vezij („flip chip“)

     8(g)(ii). Svinec v spajkah za dokončanje                        (2)           X
     stabilnih    električnih  povezav     med             velja za tipe vozile,
     polprevodniškim čipom in nosilcem v                   odobrene od
     integriranih    paketih  mikroelektronskih            1. oktobra 2022, in
     stikalnih vezij („flip chip“), kadar to               rezervne deli za ta
     električno povezavo sestavlja karkoli od              vozila
     naslednjega:
     (i)   polprevodniška tehnologija 90 nm ali
           več,
     (ii) polprevodniški čip velikosti 300 mm ali
           več v polprevodniški tehnologiji katere
           koli velikosti,
     (iii) paket nakopičenih čipov velikosti
           300 mm₂ ali več ali silicijevih
           povezovalnih plasti v velikosti
           300 mm₂ ali več.

     (4)    vstavi se naslednji vnos 8(k):

     8(k). Spajkanje grelnih naprav s tokom                tipi vozil, odobreni X(4)
     toplote 0,5A ali več za povezano mesto                pred      1. januarjem
     spajkanja na posamezne plošče lepljenih               2024, in rezervni
     plošč, ki niso debelejše od 2,1 mm. Ta izjema         deli za ta vozila
     ne zajema spajkanja na kontakte, vgrajene v
     intermediat.

SL                                                     1                               SL
 ---pagebreak--- SL   2   SL